Tooth Veneers Carlsbad, CA
Learn About Tooth Veneers in Carlsbad, CA
how to get whiter teeth in 42164
how much are veneers Carlsbad 92008
lumineers vs veneers Carlsbad CA
front teeth crowns in Redondo Beach CA
bridge dental Manalapan 07726
Novato veneers dentist
teeth crown 07739 Die geestelike implikasies van die eersgeboortereg (Deel 16) | 4windkoinonia
← Foundational Themes in Genesis – Study 60
Foundational Themes in Genesis – Study 61 →
Die geestelike implikasies van die eersgeboortereg (Deel 16)
Posted on November 1, 2019	by 4windkoinonia
Die eersgeboortereg word dwarsdeur die Ou Testament van die Bybel gebruik om tydelike (aardse) beelde te gee waardeur ons die geestelike eersgeboortereg kan verstaan. Alle dinge wat aan die tydelike skepping behoort is so opgestel om ons juis te help om die ewige dinge van God te verstaan:
Die aardse dinge is dus nie die geestelike vervulling nie, maar dit help ons om die geestelike dinge te begryp. Sonder die aardse is daar geen manier hoe ons die geestelike dinge van God kan begin verstaan nie. Die aardse dinge sal egter finaal uitgewis word eers wanneer die geestelike vervulling 100% voltooi is. Die vervulling van die geestelike eersgeboortereg is nou net op Christus van toepassing en ons almal moet ons bestemde tyd afwag – ons moet “bewaar” wat ons glo totdat die vervulling aanbreek!!!
1Ti 6:11-16 Maar jy, man van God, vlug van hierdie dinge weg, en jaag ná die geregtigheid, godsaligheid, geloof, liefde, lydsaamheid, sagmoedigheid. 12 Stry die goeie stryd van die geloof, gryp na die ewige lewe, waartoe jy ook geroep is en die goeie belydenis voor baie getuies afgelê het. 13 Ek gebied jou voor die aangesig van God wat aan alle dinge die lewe gee, en van Christus Jesus wat voor Pontius Pilatus die goeie belydenis betuig het, 14 dat jy die gebod onbevlek, onberispelik bewaar tot by die verskyning van onse Here Jesus Christus 15 wat op sy eie tyd vertoon sal word deur die salige en enigste Heerser, die Koning van die konings en Here van die here, 16 wat alleen onsterflikheid besit en ‘n ontoeganklike lig bewoon, wat geen mens gesien het of kan sien nie, aan wie toekom eer en ewige krag. Amen.
Sommige is onverstandig en oorywerig in hierdie dinge en word arrogant in hul eie welluste en trots. Ons vlees is maar swak en ons aardse keuses is korrup. Daarom was die vleeslike eersgeborenes van die aardsvaders van die Israeliete nooit God se keuse van eersgeborene nie:
Ismael was eerste gebore vir Abraham, maar God het Isak gekies om die eersgeboortereg te kry;
Alhoewel die eerste twee seuns van Isak ‘n tweeling was, en Esau eerste gebore was voor Jakob, het God reeds in die moederskoot van Rebekka Jakob uitverkies om die eersgeboortereg te kry;
Jakob se oudste seun (Reuben), het ook nie die eersgeboortereg gekry nie, maar Josef (Jakob se geliefde seun by sy mees geliefde Ragel);
Josef se oudste seun, Manasse, was ook nie God se keuse nie, maar Efraim het die eersgeboortereg ontvang.
Selfs die eersgeborenes in Egipte was gedood om die volk van God, wat Hy as Sy eersgeborenes noem, se uitverkiesing aan te dui. IN die verband verwys Egipte na alles wat vlees is en Israel verwys na alles wat gees is. God maak ‘n duidelike onderskeid tussen vlees en gees, en elkeen vervul sy eie unieke doel:
Die vlees (en alle tydelike dinge) speel dus belangrike rolle in ons lewe, en die rolle sluit in hierdie spesifieke funksie om ons deur aardse simbole van geestelike dinge te leer (Rom 1:20). Geen vlees (en al sy onderskeie aspekte binne hierdie tydelike aardse dimensie) kan egter die geestelike koninkryk van God beërf nie:
Deur al hierdie aardse tipes word ons begrip ontwikkel, veral ook ten opsigte van die geestelike implikasies van die eersgeboortereg. Alles begin by die eersgeborene as ‘n indiwidu in Genesis, maar ontwikkel om die konsep na ‘n volk in Eksodus uit te brei, en later na ‘n spesifieke priesterorde, soos ons dit lees in die geskiedenis van die vleeslike Israel in die Ou Testament. Selfs die bewegende tabernakel in die wildernis en die stabiele tempel in Jerusalem help ons om ons eie groei in die verband vas te vang. Ons is eers onstabiel en babas in die waarheid oor ons eie roeping en uitverkiesing, totdat ons op die rots Christus gevestig word en ons uitverkiesing met nederigheid verseker:
2Th 2:13-15 Maar ons moet God altyd oor julle dank, broeders wat deur die Here bemin word, dat God julle van die begin af verkies het tot saligheid in heiligmaking van die Gees en geloof in die waarheid, 14 waartoe Hy julle geroep het deur ons evangelie om die heerlikheid van onse Here Jesus Christus te verkry. 15 So dan, broeders, staan vas en hou julle aan die voorskrifte wat julle geleer is òf deur ‘n woord òf deur ‘n brief van ons.
Efes 6:14 Staan dan vas, julle lendene met die waarheid omgord, met die borswapen van die geregtigheid aan,
Jesus Christus is die uitverkore indiwidu op wie die Vader Sy geestelike erfenis oorgedra het, en Christus gebruik ‘n spesiale groep wat Hy eerste voorberei in die lewe, om later gebruik te word vir spesiale take wat op hulle wag. Hierdie groep aan wie Hy hierdie spesiale geestelike eerstegeboortereg gee, word “die gemeente van eersgeborenes wat in die hemele opgeskrywe is” genoem in die Skrifte:
Een van die aspekte van die eersgeboortereg handel oor die sogenaamde “dubbele deel”. Slegs die eersgeborene was geregtig op die “dubbele deel” van die erfenis van ‘n man by sy dood, wat ons deur die aardse wette van die fisiese Jode leer ken in Skrifgedeeltes soos hierdie…
Christus het mag gekry oor hemel en aarde, en dit is een manier hoe ons hierdie eersgeboortereg in geestelike terme kan toepas:
Jesus ‘kom nader’ aan hulle aan wie Hy hierdie reg wil oorplaas en net hulle sal die volledige implikasies van hierdie reg kan verstaan. Die gemeente van eersgeborenes is ‘n baie spesiale groep wat oor die laaste ongeveer 2000 jaar bymekaar gebring word in Christus. Hulle was deur die Vader uitverkies voor die grondlegging van die wêreld om Christus by te staan om groot take te doen:
Hulle sal deur Vader opgewek word (“in die laaste dag”), en finaal bymekaar gebring word in ‘n baie groot gebeurtenis wat die hele wêreld sal aanskou!
1Kor 15:51-52 Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, 52 in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word.
“Die laaste dag” is ‘n groot gebeurtenis in die lewe van die geestelike eergeborenes want dit is tydens hierdie gebeurtenis dat die VERVULLING openlik sal gebeur as ‘n getuienis aan die wêreld – ja, die hele wêreld sal hierdie eersgeborenes in Christus sien!
Rom 8:19-23 Want die skepping wag met reikhalsende verlange op die openbaarmaking van die kinders van God. Want die skepping is aan die nietigheid onderworpe nie gewillig nie, maar ter wille van hom wat dit onderwerp het 21 in die hoop dat ook die skepping self vrygemaak sal word van die slawerny van die verganklikheid tot die vryheid van die heerlikheid van die kinders van God. 22 Want ons weet dat die hele skepping tesame sug en tesame in barensnood is tot nou toe. 23 En nie alleen dit nie, maar ons self ook wat die eerstelinge van die Gees het, ons sug ook in onsself in afwagting van die aanneming tot kinders, naamlik die verlossing van ons liggaam.
Die openbaarmaking van die eersgeborenes in Christus is voorwaar ‘n GROOT gebeurtenis!!!
1Th 4:16-18 ….die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. 17 Daarna sal ons wat in die lewe oorbly, saam met hulle in wolke weggevoer [Grieks:“harpazō” = om gevange te neem / te gryp] word die Here tegemoet in die lug; en so sal ons altyd by die Here wees. 18 Bemoedig mekaar dan met hierdie woorde.
Die woorde, “in wolke”, “weggevoer” en “in die lug” het al baie mense oortuig dat hierdie woorde…
die valse leer van ‘n wegraping bevestig, of…
dat die opstanding reeds plaasgevind het (dit moet net as intern geinterpreteer word).
Mense wie nie die woorde van Christus as gees verstaan nie (Joh 6:63), word wel mislei om die woorde “in wolke”, “weggevoer” en “in die lug” as ‘n wegraping te interpreter (daar staan dit tog duidelik). Net so ook word baie mislei deur aan die die anderkant af te spring en alles vergeestelik en alles as slegs intern te sien. Die veilige middelweg is altyd God se weg vir ons – ons moenie alles net vleeslik maak of alles net geestelik maak nie. Albei hierdie dwalinge is maar net dieselfde een pad wat menslike trots en welluste kamofleer. Daar is baie op daardie pad en dit is populêr om aan hierdie twee groepe te behoort! Die uitverkorenes van God word dan juis ook deur hierdie toets geneem om die nou poort van Christus se warheid raak te sien!
Mense vergeet dat Jesus se opstanding uit die graf ‘n geestelike opstanding was wat ook fisiese moes manifesteer om Sy opstanding vir ons almal te bewys! Net SO is die opstanding van die eersgeborenes in Christus. Maar kom ons kyk eers wat die woorde “in wolke”, “weggevoer” en “in die lug” in ‘n geestelike sin aan ons wil sê.
Wat is die wolk(e) waarin Jesus verskyn?
Hierdie wolk(e) is vir sommige donkerte en dieselfde wolk(e) is vir ander LIG! Vir die getuies van Christus IN WIE HY EN SY VADER WOON is die woorde LIG en hulle sal so aan die wêreld vertoon word.
Waarnatoe was Christus “weggevoer” na Sy opstanding uit die dode?
Jesus was “voor hulle oë weggeneem”! Hulle kon Hom nie met hulle fisiese oë waarneem nie. Waar was Hy? Kom ons neem die Here op Sy eie woorde!
Joh 14:22-25 Judas, nie die Iskáriot nie, sê vir Hom: Here, hoe is dit dat U aan ons U sal openbaar en nie aan die wêreld nie? 23 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak. 24 Hy wat My nie liefhet nie, bewaar my woorde nie; en die woord wat julle hoor, is nie myne nie, maar is van die Vader wat My gestuur het. 25 Dit het Ek tot julle gespreek terwyl Ek by julle bly.
Wat is “die lug” waarin die uitverkorenes opgeneem en weggevoer word vanwaar hulle sal regeer?
Efes 2:6 en [julle] saam opgewek en saam laat sit in die hemele in Christus Jesus.
Waarnatoe word die uitverkorenes geneem? Die uitverkorenes in Christus word nie weggeneem na ‘n spesiale plek nie. Nee, hulle word NUWE DENKE gegee -hemelse denke en dit is wat die “lug” is waar God regeer!
Die uitverkorenes in Christus is die “sagmoediges” wat NUWE DENKE het en nie meer roem vanuit ‘n aardse perspektief nie. Christus denke (Sy “lug”) regeer en Sy volgelinge beërf ook hierdie tydelike dimensie (insluitend die aarde) totdat dit finaal vernietig word.
Ons sluit hierdie reeks studies af deur die volgende weer te beklemtoon…
Soos Noag (en sy gesin) op die aarde gebly het en die ongehoorsames weggeneem was, so is Christus (en Sy gesin) NOU op die aarde en hulle sal op aarde regeer en ook in hemel. Daar is die dubbele deel van die uitverkore eersgeborenes van Christus:
Johannes het ook die boodskap baie duidelik gekry oor wat die eerste groot taak is van die uitverkorenes:
Dan gaan Johannes verder en beskryf vir ons die tweede deel van die geestelike “dubbele deel” wat net beskore is vir God se uitverkorenes en waarvoor hulle voorberei was:
In hierdie woorde vind die uitverkorenes hul grootste taak van redding wat deur ‘n barmhartige God bepaal was waar Hy deur Sy vuur van oordeel redding vir almal bewerkstelling:
Alle wat aan dood onderworpe was, sal uitgewis word want deur God se vuur word die dood self vernietig – geen vleeslikheid (vergankliheid) en ongeregtigheid sal ooit weer in God se skepping voorkom nie.
1Kor 15:54-58 En wanneer hierdie verganklike met onverganklikheid beklee is en hierdie sterflike met onsterflikheid beklee is, dan sal vervul word die woord wat geskrywe is: Die dood is verslind in die oorwinning. 55 Dood, waar is jou angel? Doderyk, waar is jou oorwinning? 56 Die angel van die dood is die sonde, en die krag van die sonde is die wet. 57 Maar God sy dank, wat ons die oorwinning gee deur onse Here Jesus Christus. 58 Daarom, my geliefde broeders, wees standvastig, onbeweeglik, altyd oorvloedig in die werk van die Here, omdat julle weet dat julle arbeid in die Here nie tevergeefs is nie.
Die oorwinning oor dood en sonde kom slegs deur Jesus Christus. Regdeur die Skrifte word die heerskappy van die Christus (ook bekend as die Messias) op soveel maniere aan ons gebring en dan wil mense dit slegs op ‘n aardse dimensie toepas. Nee, die heerskappy van Christus en Sy eersgeborenes is spesiaal toegespits op die geestelike lewe wat hulle aan almal gaan bring. Die werk van Christus en Sy gemeente van eersgeborenes in NIE tevergeefs nie!
Christus sal die hele tydelike skepping en alle vleeslikheid vernietig en tot volle geestelike perfeksie bring en dit dan aan die Vader oorhandig – Sy werk sal 100% sukses wees. Hulle wie hierdie dinge kan sien en na dit uitsien, is die gemeente van die eersgeborenes wat in die hemel opgeskryf is, en hulle weet watter taak vir hulle voorlê. Wat ‘n voorreg om hierdie wonderlike evangelie (goeie nuus) te kan ken en dit aan almal te bring “op die regte tyd”, soos deur die Vader alleen bepaal was: